Agonalia

Agonalia vel Agonia erant feriae Romanae, IanoSic Ovidius; secundum Festum Mercurio. Agonio dedicatae, quae diebus 9 Ianuarii (a.d. V Id. Ian.), 21 Maii (a.d. XII Kal. Iun.) et 11 Decembris (a.d. III Id. Dec.) celebrabantur. Die 17 Martii (a.d. XVI Kal. Apr.) Agonium Martiale Marti dedicatum celebrabaturSed secundum Masurium Sabinum, quem Macrobius (Saturnalia I 4, 15) citat, Liberalia eodem die celebrata pontifices sic nominabant, et festum idem erat.. Rex sacrorum arietem immolabat.

Nomen Varro sic explicat:
Agonales per quos rex in regia arietem immolat, dicti ab "Agone?", eo quod interrogatur a principe civitatis et princeps gregis immolaturDe lingua Latina VI 12..
Sed fortasse a nomine pristino Collis Quirinalis, Agonus, vocabulum derivatum est.

A Numa Pompilio Agonalia instituta esse dicuntur. Alexander Severus Circum agonalem Romae aedificavit loco, quo victima Agonalibus immolata erat (ubi Piazza Navona hodierna sita est).

Notae

Fontes alii
 Ovidii Fasti I 319-332.

 Plura legere si cupis 
 Van L. Johnson, "Agonia, Indigetes, and the Breeding of Sheep and Goats", Latomus, 1967: 316-338

Nexus externi

 De Agonalibus in Dictionnaire des Antiquités Grecques et Romaines de Daremberg et Saglio 

Categoria:Feriae Romanae
Categoria:Mars (deus)
Categoria:Ritus Ianuarii
Categoria:Ritus Martii
Categoria:Ritus Maii
Categoria:Ritus Decembris